KLASA: 112-01/23-02/02

URBROJ: 238-27-159-02-01/11-23-1

Samobor, 21.03.2023. godine.

Trgovačko društvo Komunalac d.o.o. prima u radni odnos te objavljuje

**JAVNI POZIV ZA ZAPOŠLJAVANJE**

**za prijam radnika u radni odnos na puno radno vrijeme**

1. **Stručni suradnik u Službi održavanja nerazvrstanih cesta**

**– 1 izvršitelj/ica**

**Uvjeti za prijavu na javni poziv:**

1. **Minimalno VŠS/180 ECTS – građevinski smjer**
2. **MS Windows, MS Office**
3. **važeća vozačka dozvola B kategorije**
4. **strani jezik – osnovno korištenje**

**Prednost:**

1. **Iskustvo u održavanju cesta**

**Na javni poziv se pod jednakim uvjetima imaju pravo javiti osobe oba spola.**

**OPIS POSLOVA:**

* nadzire prohodnost i uporabnost cesta za siguran promet
* organizira i kontrolira rad radnika na održavanju i rekonstrukciji nerazvrstanih cesta
* sudjeluje u izradi godišnjeg programa rada i tjednim planovima rada
* surađuje s nadležnim tijelima izvan društva na izradi i provođenju planova iz djelatnosti
* vodi brigu o osnovnim sredstvima službe
* kontrolira stanje nerazvrstanih cesta
* organizira rad na gradilištu te obavlja nadzor nad izvođenjem, kvalitetom, količinom radova
* sudjeluje u organizaciji i vođenju zimske službe
* po potrebi organizira čišćenje sipine nakon završetka zimske službe
* izrađuje predračune za sanaciju prekopa
* izrađuje predračune i za ostala radilišta prema potrebi
* vodi evidenciju i raspored rada za sve radnike službe
* vodi evidenciju prisutnosti za sve radnike službe te dostavlja pravovremene izvještaje radi obračuna plaće
* piše građevinski dnevnik i građevinske knjige
* radi privremene i okončane situacije po izvršenim radovima
* piše zahtjeve za nabavu i interne narudžbenice za razduživanje materijala
* kontrolira račune službe
* preuzima odgovornost za izvršenje poslova i zadataka na terenu
* brine o pravilnoj primjeni propisa o zaštiti na radu i primjeni opreme zaštite na radu
* prati i primjenjuje sve propise i zakone iz djelokruga rada

Uz pisanu prijavu na javni poziv za radno mjesto STRUČNI SURADNIK U SLUŽBI ODRŽAVANJA NERAZVRSTANIH CESTA obvezno se prilaže:

1. Životopis
2. Zamolba za posao
3. Dokaz o potrebnoj stručnoj spremi
4. Dokaz o položenom vozačkom ispitu „B“ kategorije.

U prijavi na javni poziv navode se i podaci podnositelja prijave (ime i prezime, adresa prebivališta, broj telefona/mobitela, adresa e-pošte, isključivo za potrebe ovog postupka).

Molimo kandidate/kinje da prije dostave prijave pročitaju informaciju o obradi podataka na službenoj stranici društva link. <http://komunalac-samobor.hr/komunalac/zastita-osobnih-podataka-c388>

Prijave na javni poziv s dokazima o ispunjavanju uvjeta podnose se pisanim putem:

1) Poštom na adresu Komunalac d.o.o., Ulica 151. samoborske brigade HV 2, 10430 Samobor, s naznakom „javni poziv“

2) Na e-mail adresu: ljudski-resursi@komunalac-samobor.hr, s naznakom: „Prijava za radno mjesto – „STRUČNI SURADNIK U SLUŽBI ODRŽAVANJA NERAZVRSTANIH CESTA“

Napomena: javni poziv je otvoren do popune radnog mjesta.

Direktor:

\_\_\_\_\_\_\_\_\_\_\_\_\_\_\_\_\_\_\_\_\_\_\_

Renato Raguž, dipl. ing. stroj.